ΟΔΗΓΙΑ 96/63/ΕΚ ΤΗΣ ΕΠΙΤΡΟΠΗΣ της 30ής Σεπτεμβρίου 1996 για τροποποίηση της οδηγίας 76/432/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στην πέδηση των τροχοφόρων γεωργικών ή δασικών ελκυστήρων (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100Α,

την οδηγία 74/150/ΕΟΚ του Συμβουλίου, της 4ης Μαρτίου 1974, περί προσεγγίσεως των νομοθεσιών των κρατών μελών των αναφερομένων στην έγκριση των τροχοφόρων γεωργικών ή δασικών ελκυστήρων (1), όπως τροποποιήθηκε τελευταία από την οδηγία 88/297/ΕΟΚ (2), και ιδίως τα άρθρα 12 και 13,

Εκτιμώντας:

ότι η δοκιμή πέδησης μπορεί να βελτιωθεί αντικαθιστώντας τη μέση τιμή επιβράδυνσης από ένα μαθηματικό τύπο στον οποίο ορίζεται η απόσταση πέδησης ως συνάρτηση της ταχύτητας 7 ότι αυτή η τροποποίηση θα ακολουθηθεί από άλλες τροποποιήσεις που αποβλέπουν στη βελτίωση της ασφάλειας των εκλυστήρων και των στοιχείων που υπεισέρχονται στη χρήση τους 7

ότι οι διατάξεις της παρούσας οδηγίας συμφωνούν με τη γνώμη της επιτροπής προσαρμογής στην τεχνική πρόοδο, η οποία συνεστήθη με την οδηγία 74/150/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Τα παραρτήματα Ι και ΙΙ της οδηγίας 76/432/ΕΟΚ του Συμβουλίου (3) τροποποιούνται σύμφωνα με το παράρτημα της παρούσας οδηγίας.

Άρθρο 2

1. Από την 1η Οκτωβρίου 1997, κανένα κράτος δεν έχει το δικαίωμα, για λόγους συνδεόμενους με τις διατάξεις πέδησης:

- να αρνείται, για κάποιο τύπο εκλυστήρα, τη χορήγηση έγκρισης τύπου ΕΚ ή την έκδοση του εγγράφου του άρθρου 10 παράγραφος 1 τελευταία περίπτωση της οδηγίας 74/150/ΕΟΚ ή εθνικής έγκρισης τύπου ή

- να απαγορεύει την ταξινόμηση, πώληση ή θέση ελκυστήρων σε κυκλοφορία,

για λόγους συνδεόμενους με τις διατάξεις πέδησης, εφόσον οι ελκυστήρες πληρούν τις απαιτήσεις της οδηγίας 76/432/ΕΟΚ, όπως τροποποιείται από την παρούσα οδηγία.

2. Από την 1η Μαρτίου 1998, τα κράτη μέλη:

- δεν χορηγούν πλέον έγκριση τύπου ΕΚ ούτε εκδίδουν το έγγραφο του άρθρου 10 παράγραφος 1 τελευταία περίπτωση της οδηγίας 74/150/ΕΟΚ και

- δύνανται να αρνηθούν τη χορήγηση εθνικής έγκρισης τύπου,

σε κάποιο τύπο ελκυστήρα, για λόγους συνδεόμενους με τις διατάξεις πέδησης, εφόσον δεν πληρούνται οι απαιτήσεις της οδηγίας 76/432/ΕΟΚ, όπως τροποποιείται από την παρούσα οδηγία.

Άρθρο 3

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία πριν από την 1η Οκτωβρίου 1997, αμέσως δε ενημερώνουν σχετικώς την Επιτροπή.

2. Όταν τα κράτη μέλη θεσπίζουν τις εν λόγω διατάξεις, οι τελευταίες παραπέμπουν στην παρούσα οδηγία ή συνοδεύονται από τέτοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

3. Τα κράτη μέλη γνωστοποιούν στην Επιτροπή το κείμενο των βασικών διατάξεων εσωτερικού δικαίου που εκδίδουν στο πεδίο που διέπεται από την παρούσα οδηγία.

Άρθρο 4

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 5

Η παρούσα οδηγία απευθύνεται στα κράτη μέλη.

Βρυξέλλες, 30 Σεπτεμβρίου 1996.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 84 της 28. 3. 1974, σ. 10.

(2) ΕΕ αριθ. L 126 της 20. 5. 1988, σ. 52.

(3) ΕΕ αριθ. L 122 της 8. 5. 1976, σ. 1.

ΠΑΡΑΡΤΗΜΑ

Η οδηγία 76/432/ΕΟΚ τροποποιείται ως εξής:

1. Στο παράρτημα Ι σημείο 4.2.6 τέλος του πρώτου εδαφίου προστίθεται το ακόλουθο κείμενο:

«Εάν το σύστημα πέδησης επενεργεί κανονικώς σε περισσότερους από έναν άξονα, επιτρέπεται να αποζεύγνυται ένας άξονας υπό τον όρο ότι επαναζεύγνυται αυτομάτως σε περίπτωση ενεργοποίησης της πέδησης πορείας, ή εάν αστοχήσει η διάταξη επανάζευξης.»

2. Το παράρτημα ΙΙ τροποποιείται ως εξής:

- στο σημείο 1.1.1, η πρώτη φράση αντικαθίσταται από το ακόλουθο κείμενο:

«Η αποτελεσματικότητα μιας διάταξης πέδησης πορείας βασίζεται στην απόσταση πέδησης η οποία υπολογίζεται σύμφωνα με τον τύπο που αναφέρεται στο σημείο 2.1.1.1.»,

- το σημείο 1.2.2.2 διαγράφεται,

- το σημείο 2.1.1.1 αντικαθίσταται από το ακόλουθο κείμενο:

«2.1.1.1. Υπό συνθήκες δοκιμής τύπου Ο να επιτυγχάνεται απόσταση ακινητοποίησης που υπολογίζεται ως εξής:

Smax ≤0,15 V + >NUM>V² >DEN>116

όπου:

V είναι η μέγιστη εκ κατασκευής ταχύτητα σε km/h και

Smax είναι η μέγιστη απόσταση ακινητοποίησης σε μέτρα.»